Държавен вестник, бр. 54, 2011 г., стр. 9

БРОЙ  54	
Д Ъ Р Ж А В Е Н  В Е С Т Н И К 	
СТР.  9  
Закона за устройство на територията преди 
одобряването им се съгласуват по реда на 
чл. 84.“
§ 53. В чл. 81 се правят следните изменения 
и допълнения:
1. В ал. 1:
а) в текста преди т. 1 след думата „недви­
жими“ се добавя „културни“;
б) точка 3 се изменя така:
„3. дългосрочна и краткосрочни програми 
на дейностите по опазване на недвижимата 
културна ценност и по прилагане на плана;“.
2. Алинея 4 се изменя така:
„(4) Плановете за опазване и управление на 
единични или групови недвижими културни 
ценности подлежат на обществено обсъждане 
по ред, определен с наредбата по ал. 5.“
§ 54. В чл. 82 се правят следните изменения 
и допълнения:
1. Алинея 2 се изменя така:
„(2) Плановете за опазване и управление и 
заданията за тяхното изготвяне се съгласуват:
1. с министъра на културата по реда на 
чл. 84, ал. 1 и 2;
2. със съответната община, когато не е 
възложител на плана, както и със заинтере­
совани институции.“
2. Създава се ал. 5:
„(5) Актовете за приемане по реда на ал. 3 
на плановете за опазване и управление на 
недвижими културни ценности се обнародват 
в „Държавен вестник“.“
§ 55. Член 83 се изменя така:
„Чл. 83. (1) Инвестиционните проекти и 
искания за намеси в защитени територии за 
опазване на културното наследство се одо­
бряват и строежите се изпълняват по реда 
на Закона за устройство на територията след 
съгласуване по реда на чл. 84, ал. 1 и 2, както 
следва:
1. в единични културни ценности и в тех­
ните граници: 
а) програми, задания, визи за проектира­
не, инвестиционни проекти за: консервация, 
реставрация, адаптация, експониране, рекон­
струкция по автентични данни, пристроява­
не, надстрояване, конструктивно укрепване, 
делба, промяна на предназначението, ремонти 
и преустройства, цветови фасадни решения, 
художествено осветление, паркоустройство и 
благоустройство;
б) визи за проектиране и инвестиционни 
проекти по част архитектура за ново основно 
и допълващо застрояване, а при наличие на 
археологически недвижими културни цен­
ности – и проектите по част конструкции, и 
за сградните отклонения за присъединяване 
към мрежите и съоръженията на техническата 
инфраструктура;
в) искания и документация за извършване 
на текущи и аварийни ремонти и укрепителни 
работи;
г) схеми и проекти за преместваеми обек­
ти, включително за настилки, огради, чешми, 
улично осветление и други елементи на град­
ското обзавеждане, рекламни, информационни 
и монументално-декоративни елементи, както 
и електрически и газификационни табла, 
външни климатични съоръжения, антени на 
мобилни оператори;
2. в охранителни зони на единични културни 
ценности и в границите на групови културни 
ценности, ако с режимите за опазване не е 
определено друго:
а) визи за проектиране и инвестиционни 
проекти по част архитектура за: ново основно 
и допълващо застрояване, реконструкция, 
надстрояване, пристрояване, ремонти и пре­
устройства с промяна на външния вид на 
строежите, а при археологически недвижими 
културни ценности – и проектите по част 
„конструкции“, и за сградните отклонения за 
присъединяване към мрежите и съоръженията 
на техническата инфраструктура; 
б) визи за проектиране и инвестиционни 
проекти за паркоустройство и благоустройство;
в) схеми и проекти за преместваеми обек­
ти, включително за настилки, огради, чешми, 
улично осветление и други елементи на град­
ското обзавеждане, рекламни, информационни 
и монументално-декоративни елементи, както 
и електрически и газификационни табла, 
външни климатични съоръжения, антени на 
мобилни оператори;
г) искания и документация за извършване 
на външни текущи и аварийни ремонти, при 
които се променят архитектурните и/или ху­
дожествените характеристики на строежите;
3. в охранителни зони на групови културни 
ценности, ако с режимите за опазване не е 
определено друго – визи за проектиране и 
инвестиционни проекти по част архитектура 
за: ново основно застрояване, надстрояване и 
пристрояване, а при археологически недвижи­
ми културни ценности – и проектите по част 
„конструкции“, и за сградните отклонения за 
присъединяване към мрежите и съоръженията 
на техническата инфраструктура.
(2) При намеси в недвижими културни 
ценности, в техните граници и охранителни 
зони – за категории „световно“ и „национално 
значение“, и за археологически недвижими 
културни ценности, независимо от катего­
рията им, освен документациите по ал. 1 
се съгласуват и проекти на транспортната и 
техническата инфраструктура.
(3) Въвеждането в експлоатация на строежи 
по ал. 1 и 2, извън случаите по чл. 83а, ал. 2, 
се извършва след положително становище на 
министъра на културата или на оправомощени 
от него длъжностни лица, а екзекутивната 
документация по смисъла на Закона за ус­
тройство на територията се съгласува по реда 
на чл. 84, ал. 1 и 2.